2017. gada Noteikumi Nr.

Rīgā (prot. Nr.   .§)

**Grozījumi Ministru kabineta 2010. gada 21. decembra noteikumos Nr. 1165 „Kārtība, kādā izsniedz atļaujas nemedījamo sugu indivīdu iegūšanai, ievieš Latvijas dabai neraksturīgas savvaļas sugas (introdukcija) un atjauno sugu populāciju dabā (reintrodukcija)”**

*Izdoti saskaņā ar*

*Sugu un biotopu aizsardzības likuma*

*4. panta 5. punktu, 20. panta 7. punktu,*

*Dzīvnieku aizsardzības likuma 10. panta 5. punktu un*

*Medību likuma 11. panta otro daļu*

Izdarīt Ministru kabineta **2010. gada 21. decembra noteikumos Nr. 1165 „Kārtība, kādā izsniedz atļaujas nemedījamo sugu indivīdu iegūšanai, ievieš Latvijas dabai neraksturīgas savvaļas sugas (introdukcija) un atjauno sugu populāciju dabā (reintrodukcija)”** (Latvijas Vēstnesis, 2010, 205. nr.; 2012, 129. nr.; 2013, 55. nr.) šādus grozījumus:

1. Izteikt 1.2. apakšpunktu šādā redakcijā:

”1.2. ievieš Latvijas dabai neraksturīgas savvaļas sugas, tostarp dzīvnieku sugas, (turpmāk – introdukcija) un izsniedz introdukcijas atļaujas, tostarp atļaujas svešzemju un vietējā areālā nesastopamu sugu izmantošanai akvakultūrā atklātās audzēšanas platībās saskaņā ar Padomes 2007. gada 11. jūnija Regulu (EK) Nr. 708/2007 par svešzemju un vietējā areālā nesastopamu sugu izmantošanu akvakultūrā (turpmāk – regula Nr. 708/2007);”.

2. Papildināt 10. punktu ar otro teikumu šādā redakcijā:

”Ja introdukcijas ierosinātājs vēlas ieviest svešzemju un vietējā areālā nesastopamas sugas, kuras plānots izmantot akvakultūrā atklātās audzēšanas platībās, tas iesniedz pārvaldē iesniegumu saskaņā ar regulas Nr. 708/2007 6. pantu un I pielikumu.”.

3. Papildināt 12. punktu ar otro teikumu šādā redakcijā:

”Ja iesniegums pārvaldē iesniegts, ievērojot regulas Nr. 708/2007 6. panta 1. punkta nosacījumu, pārvalde pirms introdukcijas atļaujas izsniegšanas pieprasa Pārtikas drošības, dzīvnieku veselības un vides zinātniskā institūta “BIOR” un Pārtikas un veterinārā dienesta atzinumu saskaņā ar regulas Nr. 708/2007 6. panta 2. punktu.”.

Ministru prezidents Māris Kučinskis

Zemkopības ministrs Jānis Dūklavs